ועדת הכלכלה, כנסת 24, פרוטוקול מספר 271, 2022-06-15 09:00

לימור מגן תלם: שלום לכולם, בוקר טוב, היום יום רביעי, ט"ז בסיון התשפ"ב, ה-15 ביוני 2022, אני מתכבדת לפתוח את ישיבת ועדת הכלכלה.

לימור מגן תלם: נדון להצעת תקנות הנמלים (מניעת זיהום אוויר מכלי שיט), התשפ"ב–2022.

לימור מגן תלם: בישיבה הקודמת התחלנו הקראה של התקנות ועכשיו נחזור לתקנה 15.

לימור מגן תלם: אשר קדוש, בבקשה.

קדוש: בוקר טוב, אני אשר קדוש, מפקח כלי שיט ברשות הספנות והנמלים.

קדוש: רצינו לפתוח בתיאור אירוע חשוב שקרה בארגון הימי הבינלאומי בשבוע שעבר, ההצעה שעלתה בוועדה להכריז על הים התיכון כאזור בקרת פליטה.

קדוש: בסופה של הוועדה יצאה טיוטת החלטה שצריכה להיות מאושרת בישיבה הבאה, בדצמבר.

קדוש: מהדברים הללו אנחנו מבינים שיש סיכוי טוב שלקראת ינואר 2025 אזור היום התיכון ישמש כאזור בקרת פליטה לתחמוצות גופרית.

קדוש: דבר נוסף שעלה בוועדה הוא שכל המדינות שהן צד לאמנה, שעדיין לא אשררו את האמנה – כמו מדינת ישראל – נקראו לעשות זאת מהר ככל שניתן.

קדוש: הדבר יסייע לקבל את ההחלטה והכול יעבור בלי עיכובים.

קדוש: לגבי התקנות שלנו, אתן סקירה קצרה לגבי מה שעשינו בישיבה הקודמת: הקראנו את חלק א' של התקנות – פרשנות ותחולה.

לימור מגן תלם: הגענו עד תקנה 19 ועכשיו אנחנו חוזרים לתקנה 15.

שירה סופר: תקנה 15 עוסקת במגבלות פליטה של תחמוצות חנקן באזור בקרת הפליטה.

שירה סופר: אזכיר שבאזור בקרת פליטה צריך לעבור דלק, להחליף לדלק דל גופרית שאחוז הגופרית בו הוא 0.1%.

שירה סופר: בתקנת משנה א' יש התייחסות לאזורים שהם אזורי בקרת פלטה, אני מתחברת להסבר של אשר.

שירה סופר: בכל מקרה אנחנו עובדים על הגדרה של אזור בקרת פלטה במובן שהיא תכלול גם אזורים נוספים, לכן, בין היתר, לא הצבענו על פרק ההגדרות, אז את תקנת משנה א' נקריא אבל אני מבקשת שלא להצביע עליה כי הדבר הזה עדיין בעבודה.

שירה סופר: שתי מילים לגבי התוספת, בטור א' היא מדברת על איזה כלי שיט היא חלה ובטור ב' היא אומרת מהן מגבלות הפליטה הרלוונטיות.

שירה סופר: נקרא את תקנת משנה (ג) שלא נמחקה אלא הועברה להמשך.

שירה סופר: נמשיך בהקראה:

שירה סופר: מכאן אנחנו מתחברים לאותה תקנה שמחקנו וייבאנו לכאן מהתוספת הרביעית.

שירה סופר: מדובר כאן בהחרגות, זה בעצם עדכון של הנספח שכללנו ובתיאום עם הייעוץ המשפטי של הוועדה העברנו לכאן.

שירה סופר: מדובר בחריגים לתכולת מגבלות הפליטה כפי שמפורט בפרט 3.

קדוש: לגבי הסעיף הזה, אני רוצה להסביר : "מנוע דו-דלקי" הוא מנוע שמסוגל לעבוד על שני סוגי דלקים, גם על דלק נוזלי וגם על דלק נוזלי וגז.

קדוש: כשהוא עובד על גז הוא יכול לעמוד בדרישות של Tier 3 לאזורי בקרת פליטה.

שירה סופר: נמשיך בהקראה:

לימור מגן תלם: סיימנו את ההקראה של תקנה 15 ולא נצביע עליה.

ורד קירו זילברמן: אפשר להצביע, למעט 15(א).

לימור מגן תלם: בסדר, הסבר קצר ונעבור להצבעה.

קדוש: כמו שאמרנו, לאזורי בקרת פליטה מתחמוצות חנקן יש שלוש רמות.

קדוש: בשלוש הרמות האלה, ככל שהרמה גבוהה יותר כך הדרישות שהמנועים צריכים לעמוד בהן גבוהות יותר ופחות זיהום נפל לסביבה.

קדוש: ההחרגות שאנחנו רואים פה ברוב הסעיפים הן לגבי כלי שיט שמופנים לתיקון או לטיפול.

שירה סופר: בתוך האזור, הם צריכים להפליג למתקן או למספנה שנמצאת בתוך אזור בקרת פלטה.

קדוש: בזמן שניגשים למתקן המספנה לצורך תיקון או טיפול הם לא נדרשים לעמוד בדרישות התקנות של אותו אזור בקרת פלטה מכיוון שהם גם כן לא נושאים מטען, לא פורקים וטועים סחורה, וכנראה שאם זהו אונייה אם מנוע דו-דלקי אז גם לא יהיה לה הגז שיכול לשמש אותה לפעול בצורה האמורה.

לימור מגן תלם: יש עוד הערות לגבי תקנה 15?

לימור מגן תלם: נעבור להצבעה על תקנה 15 למעט סעיף 15א.

לימור מגן תלם: מי בעד?

לימור מגן תלם: אושרה.

לימור מגן תלם: תקנה 15 למעט 15א אושרה פה-אחד.

לימור מגן תלם: מכאן אנחנו עוברים לתקנה 18ב(2).

שירה סופר: הסיבה שהשארנו אותה היא שרצינו לבחון את ההפניה לתוספת החמישית.

שירה סופר: מחקנו את התוספת החמישית והיא בעצם - - - הטכני.

שירה סופר: אנחנו מפנים - - - הטכני, נשנה את המספור של התוספות בהתאם.

שירה סופר: בהמשך תראו שתוספות שמוספרו מ-5 והלאה יורדות מספר אחד.

לימור מגן תלם: התוספת החמישית נמחקת.

שירה סופר: נמחקת.

אורי מקלב: יש לי שאלה כללית: כשכלי שיט עומד במקום הרבה זמן, שבוע-שבועיים, בגלל תורים, זה גורם לפליטת יתר או שזה הפוך?

אורי מקלב: האם יש שימוש אחר במנוע כשעומדים במקום, כל זה בגלל הנושא של התורים להיכנס לנמל.

קדוש: אנייה שעומדת בעגינה צורכת פחות אנרגיה מכיוון שהמנוע הראשי שלה לא פועל וגם מכיוון שתצרוכת האנרגיה שלה נמוכה יותר.

לימור מגן תלם: כשהאנייה עומדת יש פחות פליטה.

אורי מקלב: זה ההיגיון הבריא אבל חשבתי שאולי - - -

שירה סופר: מיד נעסוק גם ב- - - גופרית.

שירה סופר: תראו ששם אימצנו את הדרקטיבה האירופית שאומרת שכלי שיט רתוק צריך להחליף דלק לדלק דל-גופרית.

לימור מגן תלם: דוקטור אליקים בן חקון, יועץ לענייני ספנות וסביבה, ארגון הבריאות הבינלאומי, בבקשה.

לימור מגן תלם: אנחנו באמצע קריאת התקנות אבל נאפשר לך להתייחס לפני משורת הדין.

אליקים בן חקון: נעים מאוד, אני מייצג את הטכניון, יועץ ספנות וסביבה לארגון הבריאות הבינלאומי ולחיל הים.

אליקים בן חקון: תודה רבה, כבוד היושב-ראש, על האפשרות לדבר.

אליקים בן חקון: אזקק את מה שנאמר פה: יש כבר ארבעה Tier ויש סוגיה שצריך להבין, לא כל אנייה תורמת את אותה התרומה.

אליקים בן חקון: יש אניות שהתרומה שלהן זה גם בזמן שהן מחכות בנמל, זה מאוד משמעותי, זה עוקף את אזור התעשייה של חיפה.

אליקים בן חקון: לא אכנס לכל החומר שצירפתי לכם אבל אומר היום עלות ציות לרגולציה המחמירה ביותר, מה שנכנס לתקנות ב-1 במרץ 2024 או ה-1 בינואר 2025 זה בערך 20 סנט.

אליקים בן חקון: אם אני מסתכל על תקנה של 0.1 גופרית לא רק בזמן ריתוק אלא גם בזן המתנה – מדובר פה בערך על 20 סנט לטון מובן שזה בערך שקל.

אליקים בן חקון: ברמת מכולה אנחנו מדברים על שלושה דולרים שזה בערך עשרה שקלים וזה לא כל-כך הרבה, כל זאת לעומת כל התועלות שמקבלות ואז זה כולל את זמני ההמתנה מחוץ לנמל.

אליקים בן חקון: מנגד, רגולציה של תחמוצת חנקן עומדת על סנטים בודדים.

אליקים בן חקון: כל אנייה שמגיעה לפה משנת ייצור 2016 ומעלה מכילה מראש ממיר קטליטי וזו הפעלה ידנית.

אליקים בן חקון: הרגולציה הזאת אומרת, היא מחייבת אותם להפעיל את הממיר הקטליטי, מה שקורה באזור בקרת הפליטה כמו בצפון אירופה או בצפון אמריקה, תודה רבה.

לימור מגן תלם: תודה רבה, דוקטור בן חקון.

לימור מגן תלם: נעבור לתקנה 18ב (2).

לימור מגן תלם: אני מביאה את תקנה 18ב(2) להצבעה.

לימור מגן תלם: מי בעד?

לימור מגן תלם: אושרה.

לימור מגן תלם: פה אחד, תקנה 18ב(2) אושרה.

לימור מגן תלם: אנחנו עוברים עכשיו להקראה רציפה מהמקום שהפסקנו בישיבה הקודמת.

לימור מגן תלם: אנחנו בתקנה 20

לימור מגן תלם: אם אין הערות או התייחסות אני חושבת שהסעיף ברור.

לימור מגן תלם: אני רוצה להביא להצבעה את תקנה 20.

ורד קירו זילברמן: כדאי שאשר יסביר בקצרה.

לימור מגן תלם: אשר, בבקשה.

קדוש: מדובר פה על מתקני השבתה ומתקני עזר לבקרה.

קדוש: מדובר במתקן שאסור להתקין אותו במנוע ולא רוצים שהוא יהיה מותקן מכיוון שזה מתקן שיודע לזהות נתוני עבודה מסוימים ועלול לשבש את הפעולה של מערכת בקרת הפליטה בצורה כזו שהוא יראה נתונים טובים רק בזמן הבדיקה של המנוע ולא בזמן התפעול.

לימור מגן תלם: אוקיי, אני מביאה להצבעה את תקנה 20.

לימור מגן תלם: מי בעד?

לימור מגן תלם: אושרה.

לימור מגן תלם: פה-אחד, תקנה 20 אושרה.

לימור מגן תלם: אנחנו עוברים לתקנה 21, לפרק ג'.

לימור מגן תלם: נשמע הקדמה לגבי פרק ג'.

קדוש: אוקיי, פרק ג': תחמוצות גופרית (SOx - Sulphur Oxides) וחלקיקים.

קדוש: הכוונה לתחמוצות שנוצרות במנוע בגלל תכולת הגופרית שנמצאת בדלק, זה לא קשור כל-כך למנוע עצמו.

קדוש: בתקנות האלה אנחנו נציין את אזורי בקרת הפליטה, נציין את מגבלות השימוש בדלק שמכיל גופרית עד 0.5% לעומת אזורי בקרת פליטה ששם תכולת הגופרית בדלק היא עד 0.1%.

קדוש: כמו כן, יש אפשרות לכלי השיט להשתמש בדלק רגיל בתנאי שמתקינים חלופה והחלופה היא מתקני ניקוי של גזי פליטה כך שבסופו של דבר היציאה מהארובה תהיה אותה כמות של זיהום כאילו היו משתמשים בדלק תקני כמו שצריך.

קדוש: הוספנו את הדרקטיבה האירופית בפרק הזה לגבי מגבלות על שימוש בדלק שמכיל גופרית לכלי שיט רתוק – כלי שיט שמגיע לעגינה בישראל או לרציף בישראל – אז יחולו עליו הדרישות כאילו הוא עובד באזור בקרת פלטה, זה יביא להפחתה משמעותית בפלטות.

לימור מגן תלם: תודה, נעברו להקראה של תקנה 21.

לימור מגן תלם: הסבר קצר, אשר.

שירה סופר: הוא התייחס לזה קודם, פשוט ההקדמה שלו הייתה לגבי כל הפרק.

שירה סופר: כאן מדובר על תחולת הגופרית במצב שהוא לא באזור בקרת פליטה, אז הוא צריך לעמוד על 0.5%.

שירה סופר: באזור בקרת פליטה אנחנו נגיע לדרקטיבה ואתם תראו - - -

לימור מגן תלם: מה זה M/M?

קדוש: יחידות של מסה, האחוזים ביחידות של מסה, כמה גופרית לדלק ביחידות של מסה.

לימור מגן תלם: אני מביאה להצבעה את תקנה 21, מי בעד?

לימור מגן תלם: אושרה.

לימור מגן תלם: פה-אחד, תקנה 21 אושרה.

לימור מגן תלם: אנחנו עוברים לסימן ב', הגבלת תכולת הגופרית באזורי בקרת פליטה, תקנה 22.

שירה סופר: נקריא את התקנה ואני מבקשת שלא נצביע עליה מאותה סיבה, מדובר באזורי בקרת פליטה מסוימים ואנחנו רוצים לכלול הגדרה רחבה יותר.

לימור מגן תלם: אז נעבור להקראה בלי הצבעה.

לימור מגן תלם: בסדר גמור, אז אנחנו לא עושים הצבעה לגבי תקנה 22.

לימור מגן תלם: נעבור לתקנה 23, בבקשה.

לימור מגן תלם: נצביע על תקנה 23.

לימור מגן תלם: מי בעד?

לימור מגן תלם: אושרה.

לימור מגן תלם: פה-אחד, תקנה 23 אושרה.

לימור מגן תלם: תקנה 24, בבקשה.

לימור מגן תלם: אז אם כך, תקנה 24 עולה להצבעה.

לימור מגן תלם: מי בעד?

לימור מגן תלם: אושרה.

לימור מגן תלם: תקנה 24 אושרה פה אחד.

לימור מגן תלם: נעבור לסימן ג'.

לימור מגן תלם: הגבלת תכולת הגופרית בכלי שיט רתוק.

לימור מגן תלם: נצביע על תקנה 25, מי בעד?

לימור מגן תלם: אושרה.

לימור מגן תלם: פה-אחד, תקנה 25 אושרה.

לימור מגן תלם: תקנה 26, מי בעד?

לימור מגן תלם: אושרה.

לימור מגן תלם: פה-אחד, תקנה 26 אושרה.

לימור מגן תלם: נצביע על תקנה 27.

לימור מגן תלם: מי בעד?

לימור מגן תלם: אושרה.

לימור מגן תלם: פה- אחד, תקנה 27 אושרה.

שירה סופר: איחדנו את הנוסח כאן עם נוסח שיש לנו בהמשך, בתקנה 128, אז במקום להשתמש במונח "טכנולוגיה" אנחנו משתמשים במונח: "חלופה" אבל זה אותו דבר.

שירה סופר: גם הפניה כאן להנחיית - - - הוא אותה הנחייה, אז זה עניין יותר נוסחי.

ורד קירו זילברמן: אשר, אתה יכול להסביר מהי החלופה שמתייחסים אליה.

קדוש: הכוונה היא למתקן ניקוי גזי פליטה.

קדוש: המתקן הזה נמצא בצנרת הארובה של המנוע והוא שוטף את כל תחמוצות הגופרית שנוצרות משימוש בדלק רווי גופרית ובסופו של דבר מה שמשתחרר לארובה זה עשן שבו כמות תחמוצות גופרית מופחתת בהרבה.

לימור מגן תלם: נביא את תקנה 28 להצבעה.

לימור מגן תלם: מי בעד?

לימור מגן תלם: אושרה.

לימור מגן תלם: תקנה 28 אושרה.

לימור מגן תלם: אנחנו עוברים לפרק ד'.

שירה סופר: במקור הייתה כאן הפנייה לנספח הראשון שאומץ אצלנו בחקיקה במסגרת הפקודה למניעת זיהום הים בשמן והתקנות לביצוע - - - מכוחה.

שירה סופר: אחרי שבדקנו ראינו שבעצם יש באמנה עצמה עדכון לגבי סוגיית כלי השיט.

שירה סופר: לכן, על מנת להיות מדויקים, אנחנו מפרטים את אותם כלים שהאמנה מפנה אליהם.

ורד קירו זילברמן: אשר, אתה יכול להסביר בכמה מילים?

קדוש: תרכובות אורגניות נדיפות הן תרכובות שמתנדפות מנפט גולמי ומוצריו וגם מחומרים מזיקים נוזליים.

קדוש: התקנות חלות רק על מכליות או כלי שיט שבתפוסה של 400 טון ומעלה חומרי מטען מזיקים, אין הכוונה לדלק שמשמש אותן להנעה.

קדוש: הן חלות גם על מפעיל רציף מכיוון שאותם אדים שיוצאים מכלי השיט בזמן הטעינה צריכים להגיע לרציף ושם אותו מפעיל רציף צריך לטפל בתרכובות האלה כך שהן לא תיפלטנה לאוויר ולא תזהמנה את הסביבה.

קדוש: מדובר גם על כלי שיט שצריך שתהיה לו תוכנית לניהול תרכובות אורגניות נדיפות, הכוונה היא איך הוא מבצע את פעולות הפריקה והטעינה של האנייה, באיזה קצב, כדי להביא להיווצרות כמה שיותר קטנה של תרכובות נדיפות כאלה.

לימור מגן תלם: תודה, נמשיך בהקראה.

לימור מגן תלם: אדוני רוצה להתייחס, בבקשה.

רני עמיר: שלום רב, שמי רני עמיר, אני מנהל היחידה הארצית להגנת הסביבה הימית במשרד להגנת הסביבה.

רני עמיר: שאלה סמנטית: בסעיפים קטנים 1-2 מדובר על "כלי שיט" בסעיף הראשון ועל "אנייה" בסעיף השני.

שירה סופר: נכון, בחרנו במונח "אנייה" בגלל שיש כאן הפנייה לתקנות נמלים (חומרים נוזליים מזיקים).

שירה סופר: פישטנו את זה.

שירה סופר: אנייה מוגדרת שם בתור "מכלית כימיקלים" או "מכלית שנושאת חומרים מזיקים".

שירה סופר: זה ממש אותו דבר.

רני עמיר: אוקיי.

שירה סופר: זה כולל את שתי המכליות הללו כפי שהן מוגדרות בתקנות הנמלים (חומרים נוזליים מזיקים).

לימור מגן תלם: בסדר גמור.

לימור מגן תלם: נצביע על תקנה 29.

לימור מגן תלם: מי בעד?

לימור מגן תלם: אושרה.

לימור מגן תלם: תקנה 29 אושרה.

לימור מגן תלם: נעבור לתקנה 30, בבקשה.

לימור מגן תלם: תקנה 30, מי בעד?

לימור מגן תלם: אושרה.

לימור מגן תלם: תקנה 30 אושרה.

לימור מגן תלם: נעבור לתקנה 31, בבקשה.

שירה סופר: עשינו כאן שינוי של הסדר, מדובר באותן התקנות והן מסודרות בצורה יותר נכונה.

שירה סופר: תקנה א' מדברת על חובת האנייה להצטייד במערכת לקליטת אדים, אחר כך האישור של המנהל לאותו עניין, לאותה המערכת.

שירה סופר: החובה של מפעיל הרציף או המספנה למתקן לבקרת פלטה – מתקן פלטה שקולט את האדים מהאנייה – ותקנה ד' תדבר על אישור להתקנת המתקן המדובר.

לימור מגן תלם: רני, אתה רוצה להעיר.

רני עמיר: כן, אבקש לחזור להגדרת "רציף" בסעיף 29.

רני עמיר: אנייה שרתוקה לרציף אמורה להיענות לדרישות פרק זה, אך רציף מוגדר כרגע: "מזח, למעט מקשר, מערכת עגינה בלב ים או מיתקן אחר שאינו מרותק למזח ".

רני עמיר: זאת אומרת שאנייה או מכלית שרתוקות למקשר ימי לצורך פריקת או טעינת דלק אינן כפופות לזה?

שירה סופר: בשלב זה כן.

רני עמיר: אז יש פה בעיה.

לימור מגן תלם: נא לחדד את הסוגיה.

א רני עמיר: אחדד מה מטריד אותנו ואשר יסביר.

א רני עמיר: מה שקורה בעצם, אנייה שפועלת לטעינת דלק קשורה במקשר תת-ימי של קצ"א או של חברת החשמל או של תש"נ.

א רני עמיר: כשהיא טוענת את הדלק, את הנפט, היא פולטת VOC.

א רני עמיר: לכן, לפי ההגדרה הזאת, היא לא כפופה לסעיף מכיוון ש-"רציף" כהגדרתו בזה לא כולל מקשר ימי למערכת עגינה בלב ים.

לימור מגן תלם: אשר, בבקשה.

קדוש: זה נכון מה שאתה אומר, רני, לפי הידוע לנו כיום חוץ מקצ"א – שיש רק במקשר מספר 1 צינור תת-מימי לחזרת אדים – אין במקשרים ימיים אחרים את המתקן הזה, לכן אנחנו רואים בעיה בהכללת מקשרים ימיים והתמקדנו רק ברציפים היבשים שבהם אנחנו יודעים שיש צנרת, מתקני תיקול ויש אפשרות לאכוף את התקנות האלה ואת הדרישה בצורה טובה ביותר.

רני עמיר: אני רוצה לומר לוועדה ולחברי ברספ"נ שני דברים: רוב הפליטות של VOC ממכליות קורות בדיוק בסיטואציה של עגינה בלב ים.

רני עמיר: כמות משמעותית מהדלק של ישראל נטענת במערכות שעוגנות בלב ים.

רני עמיר: אנחנו מפספסים פה נקודה חשובה.

רני עמיר: דבר שני, זה נכון שהיום יש רק במקשר 3 של קצ"א באשקלון מערכת למישוב אדים כדי למנוע פליטת VOC אבל אנחנו נמצאים במהלך מאוד מקיף מול כל שאר המקשרים – שלושה במספר – כדי שכולם יהיו בעלי מערכת השבת אדים.

רני עמיר: אם אנחנו מעגנים דבר כזה בחקיקה חדשה אז זה פספוס.

רני עמיר: אני חושב שאנחנו צריכים לדון בזה שוב.

שירה סופר: אני רוצה לומר שמיד כשנסיים את הנושא הזה, יש עוד עדכונים של המסמך שנאמץ.

שירה סופר: תוכנית העבודה שלנו היא להעביר תיקון שכזה לאחר שהתקנות יעברו.

שירה סופר: זה לא סוף פסוק מבחינתנו, אנחנו לא הולכים לשים את התקנות האלה בצד ולא לגעת בהן יותר.

שירה סופר: יש עדכון נרחב שאנחנו חייבים לכלול ונוכל להתייחס לכך במסגרת אותו תיקון.

רני עמיר: את לא יכולה להכניס את זה כבר עכשיו עד שזה ייכנס לתוקף.

שירה סופר: כדי להכניס את זה אני צריכה לעשות - - - אני צריכה לבדוק את ההשלכות הכלכליות של המהלך הזה, אני צריכה את מפעילי הרציפים, את התגובות וההתייחסות שלהם, אני לא יכולה לעשות דבר כזה היום.

רני עמיר: מפעילי הרציפים יחויבו, מבחינתנו, כבר בתהליך שהוא - - - כבר עכשיו התהליך בעיצומו.

רני עמיר: יש פה צעד אחד אחורה.

שירה סופר: אנחנו מציעים לא להצביע בשלב זה על התקנה.

לימור מגן תלם: אבל כבר הצבענו על תקנה זו.

ורד קירו זילברמן: מכיוון שהצבעה כבר נערכה, צריכה להיות רוויזיה.

ורד קירו זילברמן: כבוד היושבת-ראש צריכה לבקש רוויזיה ולשנות את זה.

שירה סופר: אני מציעה, ואני עומדת מאחורי זה, רני, אנחנו מתכננים תיקון כי יש עדכון מאוד גדול של נספח 6, זה משהו שייכנס - - -.

שירה סופר: גם אם אתה חושב שאנחנו צריכים לעשות פה הוראה שהיא צופה פני עתיד, היא עדיין לא ניתנת להכלה.

שירה סופר: אנחנו נטפל בזה.

לימור מגן תלם: אז זה יהיה אחד התיקונים בתיקון הבא.

שירה סופר: רציתי לבחון אפשרות לקבוע הוראת שעה צופה פני עתיד.

שירה סופר: המצב לא מאפשר להחיל זאת כיום.

רני עמיר: האם לא ניתן להחיל את הסעיף הזה בתוך התקנות כצופה פני עתיד?

לימור מגן תלם: בגלל שהצבענו עליו אז צריכים לבקש רוויזיה על הסעיף הזה אז אני חושבת שעדיף שהם ייקחו את התיקון בחשבון במסגרכת התיקונים הבאים.

שירה סופר: ניקח זאת בחשבון.

לימור מגן תלם: אוקיי, אתם רושמים את זה?

לימור מגן תלם: לקחת בחשבון במסגרת התיקונים הבאים.

לימור מגן תלם: אם כך, נצביע על תקנה 31.

לימור מגן תלם: מי בעד?

לימור מגן תלם: אושרה.

לימור מגן תלם: תקנה 31 אושרה פה-אחד.

לימור מגן תלם: עוברים לתקנה 32, בבקשה.

לימור מגן תלם: תודה.

לימור מגן תלם: תקנה 32, מי בעד?

לימור מגן תלם: אושרה.

לימור מגן תלם: תקנה 32 אושרה פה-אחד.

לימור מגן תלם: תקנה 33, בבקשה.

שירה סופר: אציין שבתיאום עם הייעוץ המשפטי של הוועדה שילבנו את הפניית השוליים לגוף התקנה.

ורד קירו זילברמן: יש מבנה של הערות שוליים שמנחות להנחיות של אימ"ו.

ורד קירו זילברמן: אנחנו נחשוב איך לסדר זאת מבחינה צורנית, ייתכן שנשלב אותן באופן קטגורי בתוך התקנות.

ורד קירו זילברמן: זה נכון גם לתקנות שכבר הוקראו ומצורפות להן הערות שוליים.

לימור מגן תלם: בסדר גמור.

לימור מגן תלם: תקנה 33, מי בעד?

לימור מגן תלם: אושרה.

לימור מגן תלם: תקנה 33 אושרה פה-אחד.

לימור מגן תלם: תקנה 34, מי בעד?

לימור מגן תלם: אושרה.

לימור מגן תלם: תקנה 34 אושרה פה-אחד.

לימור מגן תלם: אשר, כמה מילים על פרק ה'.

קדוש: מתקן שריפה בכלי שיט נמצא על אניות סוחר שמפליגות בשיט בינלאומי ולא נמצא בכלי שיט שפועל באזורי הנמל.

קדוש: במתקן זה משתמשים על מנת לשרוף את הפסולת שמצטברת בכלי השיט.

קדוש: כלי שיט צובר אשפה רבה ולעיתים חולפים גם חודשים עד שהוא מגיע לנמל.

קדוש: יש לייצר אפשרות להיפטר מהאשפה במקרים אלו.

קדוש: בתקנות הללו אנחנו מתכוונים לכך שאם השריפה מתבצעת בכלי שיט היא תתבצע רק במתקן האמור ולא בשום מקום אחר.

קדוש: אנחנו מדברים גם על חומרים ששריפתם אסורה באופן כללי.

קדוש: אנחנו מתייחסים לכלי שיט שנבנו משנת 2000 ואילך, אותם מתקני שריפה בכלי שיט אלו צריכים לעמוד בתקנים של הארגון הימי הבינלאומי.

לימור מגן תלם: תודה, נעבור להקראה, בבקשה.

לימור מגן תלם: תקנה 35, מי בעד?

לימור מגן תלם: אושרה.

לימור מגן תלם: תקנה 35 אושרה פה-אחד.

שירה סופר: אבקש מהפרוטוקול להוסיף לתקנת משנה (2) גם "ביפנילים עתירי כלור".

לימור מגן תלם: תקנה 36, מי בעד?

לימור מגן תלם: אושרה.

לימור מגן תלם: תקנה 36 אושרה פה-אחד.

לימור מגן תלם: תקנה 37, בבקשה.

שירה סופר: החלטנו למחוק את המילים "האמנה" כי האמנה מאומצת בחוק.

לימור מגן תלם: אוקיי, תקנה 37, מי בעד?

לימור מגן תלם: אושרה.

לימור מגן תלם: תקנה 37 אושרה פה-אחד.

לימור מגן תלם: תקנה 38, מי בעד?

לימור מגן תלם: אושרה.

לימור מגן תלם: תקנה 38 אושרה פה-אחד.

לימור מגן תלם: תקנה 39, מי בעד?

לימור מגן תלם: אושרה.

לימור מגן תלם: תקנה 39 אושרה פה-אחד.

לימור מגן תלם: תקנה 40, בבקשה.

לימור מגן תלם: תקנה 40, מי בעד?

לימור מגן תלם: אושרה.

לימור מגן תלם: תקנה 40 אושרה פה-אחד.

לימור מגן תלם: תקנה 41, בבקשה.

לימור מגן תלם: תקנה 41, מי בעד?

לימור מגן תלם: אושרה.

לימור מגן תלם: תקנה 41 אושרה פה-אחד.

לימור מגן תלם: נעבור לפרק ו': מתקני קליטה.

לימור מגן תלם: אשר, כמה מילות הסבר, בבקשה.

קדוש: הכוונה היא למתקנים שיוצבו ברציף ויאפשרו לכלי השיט להוריד את השאריות והפסולת.

קדוש: יש תפיסה כללית בעולם שאין אין מתקן קליטה בנמל אז לכלי השיט לא תהיה ברירה והפסולת עלולה להגיע לים.

קדוש: בכל תקנות האמנה יש דרישה למתקני קליטה.

קדוש: כאן אנו דנים באותם מתקני קליטה.

לימור מגן תלם: תודה.

לימור מגן תלם: הקראה, בבקשה.

לימור מגן תלם: תקנה 42, מי בעד?

לימור מגן תלם: אושרה.

לימור מגן תלם: תקנה 42 אושרה פה-אחד.

לימור מגן תלם: תקנה 43, מי בעד?

לימור מגן תלם: אושרה.

לימור מגן תלם: תקנה 43 אושרה פה-אחד.

לימור מגן תלם: תקנה 44, מי בעד?

לימור מגן תלם: אושרה.

לימור מגן תלם: תקנה 44 אושרה פה-אחד.

לימור מגן תלם: תקנה 45, בבקשה.

לימור מגן תלם: תקנה 45, מי בעד?

לימור מגן תלם: אושרה.

לימור מגן תלם: תקנה 45 אושרה פה-אחד.

לימור מגן תלם: תקנה 46, בבקשה.

לימור מגן תלם: תקנה 46, מי בעד?

לימור מגן תלם: אושרה.

לימור מגן תלם: תקנה 46 אושרה פה-אחד.

לימור מגן תלם: תקנה 47, בבקשה.

לימור מגן תלם: תיקנו את תקנת משנה (ג) לפי הצעת הייעוץ המשפטי של ועדת הכלכלה.

לימור מגן תלם: הנושא של הסבירות, ממילא חלה עליו חזקת התקינות המינהלית והנוסח הזה נכון יותר.

לימור מגן תלם: תקנה 47, הצבעה, מי בעד?

לימור מגן תלם: אושרה.

לימור מגן תלם: תקנה 47 אושרה פה-אחד.

לימור מגן תלם: תקנה 48, בבקשה.

לימור מגן תלם: תקנה זו אוחדה לכאן, בתחילה היא הייתה בהמשך.

לימור מגן תלם: אוקיי, תקנה 48, הצבעה.

לימור מגן תלם: מי בעד?

לימור מגן תלם: אושרה.

לימור מגן תלם: תקנה 48 אושרה.

לימור מגן תלם: אנחנו עוברים לפרק ז': זמינות דלק ואיכותו.

לימור מגן תלם: אשר, אם תוכל כמה משפטים לפני ההקראה של פרק ז'.

קדוש: הפרק מורכב משני סימנים, סימן א' מדבר על זמינות הדלק.

קדוש: כשהתקנות הללו עברו בתחילה בארגון הימי הבינלאומי לא היו בטוחים שבתי הזיקוק בכל העולם יצליחו לעמוד בדרישה לדלקים התקינים האלה ולכן העלו את הנושא הזה.

קדוש: בעל כלי שיט צריך להוכיח שהוא באמת עשה מאמצים להשיג את הדלק ולא רק להגיד: "לא מצאתי נמל תדלוק במקום ולכן אני משתמש בדלק שהוא לא תקין ולא עומד בדרישות.

קדוש: מבחינת איכות הדלק, אנחנו מדברים בסימן הזה על דרישות שאנחנו מציבים, שלא יהיו תוספים, שלא יגרמו לזיהום אוויר מוגבר, שיהיו מספיק בטוחים לצוות כלי השיט ושלא יסכנו אותו.

קדוש: יש בפרק זה גם דרישה לרישום פרטי הדלק המסופק.

קדוש: הספק חייב להצהיר בפני בעל כלי השיט אלו נתונים פיסיקליים יש לדלק הזה.

קדוש: דגימת דלק צריכה להישמר באנייה כל עוד הדלק מזין את האנייה.

קדוש: בנוסף לכך, הוספנו רשימה של ספקי דלק בישראל שמתחייבים שיעמדו בדרישות שכתובות.

לימור מגן תלם: נעבור להקראה של הסעיף, בבקשה.

לימור מגן תלם: תקנה 49, מי בעד?

לימור מגן תלם: אושרה.

לימור מגן תלם: תקנה 39 אושרה פה-אחד.

לימור מגן תלם: תקנה 50, בבקשה.

לימור מגן תלם: תקנה 50, מי בעד?

לימור מגן תלם: אושרה.

לימור מגן תלם: תקנה 50 אושרה פה-אחד.

לימור מגן תלם: תקנה 51, בבקשה.

שירה סופר: זו תוספת שהוספנו כדי לעגן את מועד חובת הדיווח.

לימור מגן תלם: תקנה 51, מי בעד?

לימור מגן תלם: אושרה.

לימור מגן תלם: תקנה 51 אושרה.

לימור מגן תלם: אנחנו עוברים לסימן ב': איכות הדלק.

לימור מגן תלם: תקנה 52, מי בעד?

לימור מגן תלם: אושרה.

לימור מגן תלם: תקנה 52 אושרה פה-אחד, תקנה 52 אושרה.

לימור מגן תלם: תקנה 53, בבקשה.

לימור מגן תלם: תקנה 53, מי בעד?

לימור מגן תלם: אושרה.

לימור מגן תלם: תקנה 53 אושרה פה-אחד.

לימור מגן תלם: תקנה 54, מי בעד?

לימור מגן תלם: אושרה.

לימור מגן תלם: תקנה 54 אושרה פה-אחד.

לימור מגן תלם: תקנה 55, מי בעד?

לימור מגן תלם: אושרה.

לימור מגן תלם: תקנה 55 אושרה פה-אחד.

לימור מגן תלם: תקנה 56, מי בעד?

לימור מגן תלם: אושרה.

לימור מגן תלם: תקנה 56 אושרה פה-אחד.

לימור מגן תלם: תקנה 57, מי בעד?

לימור מגן תלם: אושרה.

לימור מגן תלם: תקנה 57 אושרה פה-אחד.

לימור מגן תלם: תקנה 58, מי בעד?

לימור מגן תלם: אושרה.

לימור מגן תלם: תקנה 58 אושרה פה-אחד.

לימור מגן תלם: תקנה 59, מי בעד?

לימור מגן תלם: אושרה.

לימור מגן תלם: תקנה 59 אושרה פה-אחד.

לימור מגן תלם: תקנה 60, מי בעד?

לימור מגן תלם: אושרה.

לימור מגן תלם: תקנה 60 אושרה פה-אחד.

לימור מגן תלם: סיימנו להיום, הספקנו יפה מאוד.

לימור מגן תלם: כן, רני.

רני עמיר: גבירתי, אני רוצה לשוב לסעיף 29, זה מאוד-מאוד מציק – החרגת מכליות שרתוקות למקשרים ימיים ולא כלולות בחובה לנהל מערכת VOC.

רני עמיר: אני רוצה להדגיש, אני מודה ומתוודה, זה הופיע בנוסח שהוגש גם טרם הישיבה הקודמת של הוועדה.

רני עמיר: זה פוספס.

רני עמיר: בהגדרה של כלי שיט רתוק, בהתחלה, זה כולל.

רני עמיר: כרגע, בתוך הסעיף, מודגש רק "רציף" וזה לא כולל מערכת עגינה בלב ים או מקשר ימי.

רני עמיר: אנחנו סבורים שזהו טעות קריטית, אבקש מהוועדה לבדוק איך אפשר לשלב זאת מהבחינה המשפטית.

לימור מגן תלם: בסוף הישיבה נשב עם הייעוץ המשפטי של הוועדה ונדון בזה.

לימור מגן תלם: יכול להיות שלפני הישיבה הבאה נציע רוויזיה לגבי תקנה 29.

לימור מגן תלם: אני מעדכנת שכרגע סיימנו, בשבוע הבא נקיים ישיבת המשך, לגבי תקנה 29 נדון ונחליט.

שירה סופר: לגבי תקנה 29, ציינו גם בדברי ההסבר שכתבנו את זה כפי שכתבנו והמעטנו את המקשרים הימיים מכיוון שכיום לא קיימות מערכות להחזרת אדים מהאנייה לחוף דרך צנרת ומקשר ימי.

שירה סופר: חשבנו שהחלה כזאת עלולה לייצר קשיים טכנולוגיים שיהיו להם השלכות כלכליות משמעותיות.

שירה סופר: ככל שזה לא המצב, אם יש דרישות של המשרד להגנת הסביבה שהמשמעות שלהן תהיה שזה לא כצעקתה אז לנו אין בעיה עם זה.

שירה סופר: מאחר שזה עדיין לא נכנס לתוקף, נכון?

רני עמיר: המשרד להגנת הסביבה נמצא במהלך רוחבי של הכנסת חובת השבת אדים ממכליות שטוענות דלק במקשרים ימיים.

רני עמיר: קצ"א כבר עשו את זה באשקלון.

רני עמיר: מה שנותר זה לעשות את ההשלמה מול מקשר תש"נ בקריית חיים – שהוא פחות חשוב כי הוא לא טוען והבעיה היא כשטוענים ולא כשפורקים – נותרה גם השלמה מול חברת החשמל באשכול ולמעשה בזה אנחנו מסיימים את העניין.

רני עמיר: מקשר אחד קריטי עדיין לא עונה לדרישה שלנו ואנחנו נמצאים בעיצומו של המהלך הרגולטורי.

רני עמיר: אנחנו חושבים שפה זה מהלך משלים שהוא מחויב המציאות.

שירה סופר: נדבר עם ורד ונראה איך לנסח הוראה שמאפשרת.

לימור מגן תלם: כן, לגבי תקנה 29 נשב ונתייעץ.

ורד קירו זילברמן: אם יש למשרד להגנת הסביבה הצעה לניסוח שיכול לשקף נכונה את המצב ולא להטיל חובות בלתי-אפשריים כרגע – זה יהיה - - -

רני עמיר: אני חושב שהפתרון טמון בלוחות זמנים ליישום.

רני עמיר: אנחנו מוכנים להציע נוסח.

לימור מגן תלם: מצוין, אחרי הישיבה תציעו נוסח, עד לדיון הבא, רצוי לסיים את זה עד ליום ראשון הקרוב כי הדיון הבא יתקיים ביום שלישי.

לימור מגן תלם: אוקיי, תודה רבה, הישיבה נעולה.